OpenLLM-France/wikimedia huggingface dataset:
# Escavallar

Escavallar és llevar cavalls de les vergues (sarments) dels ceps. Els cavalls són els ulls o rebrots que surten a la redolta d'un cep, i que, si abunden, els han d'aclarir perquè xuclen massa la redolta.
La feina d'escavallar sol incloure també, al mateix fer, aclarir els pàmpols que han sortit entre el raïm i el naixement de la verga i els que tapen massa els raïms i que, en dificultar-ne l'orejament i l'assolellament, en dificulten també la maduració i afavoreixen les malures.
Com podar, és una feina que cal fer manualment car, abans de llevar cavalls i pàmpols sobrers, el vinyater ha de valorar l'estat de cada cep. La mecanització de la viticultura n'ha fet una feina cada cop més rara, substituïda per l'acció de les retalladores mecàniques i l'aplicació de productes fitosanitaris preventius.
# Escavadodon zygus

Escavadodon zygus és una espècie extinta de mamífers paleanodonts que visqueren durant el Paleocè a Nord-amèrica. Se'l coneix a partir d'un únic fòssil trobat a Nou Mèxic.

## Referències

* ↑ Rose, K. D.; Lucas, S. G «An Early Paleocene Palaeanodont (Mammalia, ?Pholidota) from New Mexico, and the Origin of Palaeanodonta» (resum) (en anglès). Journal of Vertebrate Paleontology, 20, 1, 2000, pàg. 139-156.
# Witternheim

Witternheim (en alsacià Wíttre) és un municipi francès, situat a la regió del Gran Est, al departament del Baix Rin. L'any 2004 tenia 497 habitants.
Forma part del cantó d'Erstein, del districte de Sélestat-Erstein i de la Comunitat de comunes del cantó d'Erstein.

## Demografia

evolució demogràfica :
| 1793 | 1800 | 1806 | 1821 | 1831 | 1836 | 1841 | 1846 | 1851 | 1856 | 1861 | 1866 |
| 223 | 241 | 288 | 315 | 427 | 420 | 414 | 393 | 430 | 442 | 450 | 475 |
| 1871 | 1875 | 1880 | 1885 | 1890 | 1895 | 1900 | 1905 | 1910 | 1921 | 1926 | 1931 |
| 454 | 410 | 398 | 396 | 399 | 402 | 432 | 412 | 390 | 352 | 346 | 378 |
| 1936 | 1946 | 1954 | 1962 | 1968 | 1975 | 1982 | 1990 | 1999 | 2005 | 2010 | 2012 |
| 360 | 331 | 322 | 340 | 316 | 274 | 353 | 386 | 382 | 497 | 510 | 517 |

## Administració

Llista d'alcaldes :
| Període | Identitat | Partit |
| 2001-2014 | Jacques Helfter | |
| 2014-2020 | Philippe Braun | |

## Referències

* ↑ cassini.ehess.fr
# Volta a Llombardia 1949

La Volta a Llombardia 1949 fou la 43a edició de la Volta a Llombardia. Aquesta cursa ciclista organitzada per La Gazzetta dello Sport es va disputar el 23 d'octubre de 1949 amb sortida i arribada a Milà després d'un recorregut de 222 km.
L'italià Fausto Coppi (Bianchi-Ursus) aconsegueix la seva quarta victòria consecutiva, marca encara no igualada en la història de la prova. Completen el podi el suís Ferdi Kubler (Tebag) i el també italià Nedo Logli (Arbos).

## Desenvolupament

Coppi punxa en la pujada al Monte Berti, a 15 km del cim. Els seus rivals ho veuen i l'ataquen però l'italià canvia ràpidament de tubular i comença a remuntar posicions. A 20 quilòmetres del final ataca de forma definitiva, ja que marxa en solitari cap a la victòria.

### Classificació general

| | Ciclista | Equip | Temps |
| 1 | Fausto Coppi (ITA) | Bianchi-Ursus | 5h 50' 30" |
| 2 | Ferdi Kubler (SUI) | Tebag | + 2' 52" |
| 3 | Nedo Logli (ITA) | Arbos | m. t. |
| 4 | Fiorenzo Magni (ITA) | Wilier-Triestina | m. t. |
| 5 | Antonio Covolo (ITA) | Frejus | m. t. |
| 6 | Giorgio Albani (ITA) | Legnano | m. t. |
| 7 | Giulio Bresci (ITA) | Wilier-Triestina | m. t. |
| 8 | Pasquale Fornara (ITA) | Legnano | m. t. |
| 9 | Antonin Rolland (FRA) | Ricci | m. t. |
| 10 | Giancarlo Astrua (ITA) | Benotto | m. t. |

## Referències

* ↑ Resultats a Les-Sports.info
* ↑ «Coppi ganó en Lombardía». Mundo deportivo, 24-10-1949.
* ↑ El Sitio de Ciclismo

## Enllaços externs

* Web oficial de la cursa (italià)
# Maxomys bartelsii

Maxomys bartelsii és una espècie de mamífer rosegador de la família dels múrids. És endèmic de l'illa de Java (Indonèsia), on viu a altituds d'aproximadament 1.830 msnm. El seu hàbitat natural són els boscos montans tropicals. És una espècie en risc mínim, és a dir, no sembla que hi hagi cap amenaça significativa per a la seva supervivència. L'espècie fou anomenada en honor del naturalista i propietari de plantacions neerlandès Max Eduard Gottlieb Bartels.

## Referències

* ↑ Aplin, K. Maxomys bartelsii. UICN 2016. Llista Vermella d'espècies amenaçades de la UICN, edició 2016, consultada el 28 desembre 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 30. ISBN 978-0801893049.
# Deixa't anar!

Deixa't anar! (originalment en italià, Lasciati andare) és una pel·lícula del 2017 dirigida per Francesco Amato. S'ha doblat i subtitulat al català.
La pel·lícula és una comèdia ambientada a Roma, protagonitzada per Toni Servillo, Verónica Echegui, Carla Signoris i Luca Marinelli. La pel·lícula es va estrenar als cinemes el 13 d'abril de 2017.

## Sinopsi

Un psicoanalista freudià que viu amb la seva exdona es veu obligat a practicar esport a causa del seu estat de salut. D’aquesta manera coneix la Clàudia, una entrenadora personal que el farà veure la vida d’una forma diferent.

## Referències

* ↑ «Deixa't anar!». ésAdir. [Consulta: 30 octubre 2022].
* 1 2 Deixa't anar! a la Base de dades de cinema en català
* ↑ MYmovies.it. «Lasciati andare».

## Enllaços externs

* Deixa't anar! a Desdelsofà.cat
* Tràiler en català
# Passeig de la Mostra de València

El Passeig de la Mostra de València està situat en el Passeig marítim de la platja de La Malva-rosa de València, s'estén des de l'antic balneari de les Arenes fins a la casa Blasco Ibáñez.
L'acte inaugural va ser presidit per l'alcaldessa de València, Rita Barberá, i el director de la Mostra de València, José Antonio Escrivá, amb la presència d'Alain Delon amb motiu de la XXV edició de la Mostra de València / Cinema del Mediterrani i de nombrosos homenatjats i familiars dels ja morts.

## Placa commemorativa

Dedica una placa o rajola commemorativa, a l'estil del Passeig de la Fama de Hollywood, a cadascun dels directors i actors a qui el festival ha rendit tribut al llarg de la seva marxa Són plaques de granit negre brillant, 80 per 80 centímetres i 80 quilos, en les quals es representa una palmera (símbol del certamen), amb el nom del personatge inscrit. Dedicades a:
* Luis García Berlanga
* Tony Leblanc
* Maribel Verdú
* Concha Velasco
* Amparo Soler Leal
* Aurora Bautista
* Antonio Ozores Puchol
* Omero Antonutti
* Jaime de Armiñán
* Luis Sánchez Polack "Tip"
* Silvana Mangano
* Ismael Merlo
* Vittorio Gassman
* Yves Montand
* Fernando Fernán Gómez
* Alfredo Matas
* Costa Gavras
* Irene Papas
* Juanjo Puigcorbé
* Victoria Vera
* Analía Gadé

## Referències

* ↑ ABC. «Alain Delon inaugura el Paseo de la Fama de Valencia | Gente | Gente - Abc.es». [Consulta: 20 juny 2018].
* ↑ «Noves plaques col·locades en el Passeig de la Mostra». Arxivat de l'original el 2010-09-18. [Consulta: 20 octubre 2011].
# Domenico Oliva

Domenico Oliva (Torí, 1 de juny de 1860 - Gènova, 28 d'abril de 1917) va ser un periodista, polític i crític literari italià. Va militar en el moviment nacionalista i va crear amb altres el setmanari L'idea liberale. Va col·laborar en la confecció del llibret de Manon Lescaut de Puccini. Va col·laborar amb els diaris Corriere della Sera i Giornale d'Italia.

## Referències

* 1 2 «Oliva, Domenico» (en italià). Enciclopedia Treccani. [Consulta: 14 gener 2022].
# Bentarique

Bentarique és un municipi de la província d'Almeria, Andalusia. L'any 2005 tenia 275 habitants. La seva extensió superficial és d'11 km² i té una densitat de 25,0 hab/km². Les seves coordenades geogràfiques són 36° 59′ N, 2° 37′ O. Està situada a una altitud de 324 metres i a 32 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 331 | 319 | 321 | 317 | 308 | 298 | 281 | 278 | 275 | 284 |
# Blacy (Yonne)

Blacy és un municipi francès, situat al departament del Yonne i a la regió de Borgonya - Franc Comtat. L'any 2007 tenia 105 habitants.

## Demografia
### Població

El 2007 la població de fet de Blacy era de 105 persones. Hi havia 44 famílies, de les quals 12 eren unipersonals (8 homes vivint sols i 4 dones vivint soles), 12 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 80 habitatges, 45 eren l'habitatge principal de la família, 32 eren segones residències i 3 estaven desocupats. 76 eren cases i 4 eren apartaments. Dels 45 habitatges principals, 31 estaven ocupats pels seus propietaris, 12 estaven llogats i ocupats pels llogaters i 2 estaven cedits a títol gratuït; 1 tenia una cambra, 4 en tenien dues, 7 en tenien tres, 14 en tenien quatre i 20 en tenien cinc o més. 33 habitatges disposaven pel capbaix d'una plaça de pàrquing. A 19 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Blacy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 0 | 65 a 69 | 4 |
| 4 | 60 a 64 | 0 |
| 0 | 55 a 59 | 4 |
| 4 | 50 a 54 | 4 |
| 0 | 45 a 49 | 4 |
| 12 | 40 a 44 | 4 |
| 4 | 35 a 39 | 0 |
| 4 | 30 a 34 | 4 |
| 0 | 25 a 29 | 4 |
| 0 | 20 a 24 | 4 |
| 0 | 15 a 19 | 4 |
| 0 | 10 a 14 | 0 |
| 8 | 5 a 9 | 4 |
| 0 | 0 a 4 | 8 |

## Economia

El 2007 la població en edat de treballar era de 62 persones, 48 eren actives i 14 eren inactives. De les 48 persones actives 44 estaven ocupades (21 homes i 23 dones) i 4 estaven aturades (2 homes i 2 dones). De les 14 persones inactives 9 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa d'hostatgeria i restauració i 1 d'una empresa classificada com a «altres activitats de serveis».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Blacy a l'INSEE.
* Évolution et structure de la population Fitxa amb el detall de dades de Blacy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Patrick Jansen

Patrick Jansen (anglès: Pat Jansen) (Arakkonam, 14 de desembre de 1920 - Scarborough, 23 de novembre de 2003) fou un jugador d'hoquei sobre herba indi que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on guanyà la medalla d'or en la competició d'hoquei sobre herba.
Entre 1932 i 1938 va estudiar a l'escola St. Joseph's de Nainital, on jugà a hoquei, cricket i futbol. Posteriorment passà a treballà a Union Carbide International i el 1963, juntament amb la seva família, emigrà a la ciutat australiana de Perth, on passà la resta de la seva vida.

## Referències

* 1 2 «Olympedia – Pat Jansen». [Consulta: 20 abril 2023].
* ↑ «Pat Jansen» (en anglès). bharatiyahockey.org. [Consulta: 21 abril 2023].
# Patrick Harvie

Patrick Harvie (Magh Leamhna, 18 de març de 1973) és un polític escocès, cocoordinador del Partit Verd Escocès amb Maggie Chapman, i diputat del Parlament Escocès per a la regió de Glasgow. Va ser escollit per primera vegada en les eleccions de 2003 i va ser reelegit el 2007, 2011 i 2016.

## Enllaços externs

* Patrick Harvie - Lloc web oficial
# Bregenstedt

Bregenstedt és un nucli del municipi d'Erxleben a l'estat de Saxònia-Anhalt. El 2008 tenia 539 habitants.
Es troba a la zona geogràfica del Magdeburger Börde que es va formar a la fi de la darrera era glacial, i que és caracteritzat per un terra molt fèrtil, avui molt important per a la cultura de la remolatxa sucrera. El centre és regat pel Krummbeek, un afluent del Beber que neix també al poble, més als sud, al mont Butterberg. El poble rural força enclavat només és connectat per a carreteres secundàries amb la carretera B1 a 7 km i l'autopista B2 a 10 km.
El primer esment escrit Bredenstede data de l'any 952. El poble, un típic rundling va desenvolupar-se en un cercle format pels carrers Winkel i Ölberg a l'entorn de l'església, construïda al cim d'un petit pujol. Mai no va tenir burgs. Era un feu dels comtes de Walbeck, tot i que el monestir d'Helmstedt i els senyors d'Alvensleben també hi havia propietats. Fins a l'1 de gener del 2010 era una municipi independent.

## Monuments llistats

* L'església
* El carrer Ölberg (mont de l'Oli)
* La rectoria (1617)
* Rectoria
* Església

## Enllaços i referències

             A Wikimedia Commons hi ha contingut multimèdia relatiu a: Bregenstedt
* ↑ «Bregenstedt», Web official d'Erxleben, [Consulta 20 d'octubre del 2014]
* ↑ Destatis. «Änderungen bei den Gemeinden Deutschlands, siehe 2009, 2. Liste (Modificiacions de municipis d'Alemanya, vegeu 2009, llista 2)» (en alemany). Statistische Bundesamt (Servei federal d'estadística), 2009. [Consulta: 20 octubre 2014].
# Panadons

Els panadons eren un tipus de coques de pasta prima força conegudes durant el segle xvii i XVIII. Es tractava d'elaboracions molt preuades a l'època moderna. De la mateixa manera que les coques de recapte, admetien tota mena de variacions. Es farcien amb carn, peix i sobretot verdures, puix que era la tria més econòmica. En aquell temps, els espinacs a la catalana, amb panses i pinyons, ja eren molt populars i era freqüent utilitzar-los per farcir els panadons. Es menjaven per Setmana Santa, especialment en el dejuni del Dijous Sant al Pla de Lleida, a l'Urgell, a la Segarra i a Gandesa.
Els panadons es condimentaven amb espècies per a obtenir sabors més intenses i també admetien versions dolces, com els de fruites. Aquestes menges eren fàcils de conservar i transportar, i es podien prendre tant calentes com fredes, característiques que eren molt pràctiques per als viatgers de l'època.

## Referències

* ↑ «Panadons». web (CCBYSA). Ruta 1714. Arxivat de l'original el 14 de juliol 2014. [Consulta: 5 juliol 2014].
# Panachaïkī GE

El Panachaïkī Gymnastikī Enōsī (grec: Παναχαϊκή Γυμναστική Ένωση) és un club esportiu grec de la ciutat de Patres.

## Història

L'any 1891 es fundà el Panachaikos Gymnastikos Syllogos. El 1894 va néixer el seu rival Gymnastiki Eteria Patron. L'any 1923 ambdues entitats es fusionaren, naixent el Panachaiki Gymnastiki Enosi. La secció de futbol fou creada el 1899. La seva millor època fou la dècada de 1970, en la qual arribà a participar en la Copa de la UEFA.

## Estadi

L'equip és propietari de l'estadi Kostas Davourlis amb capacitat per a 11.321 espectadors. També juga partits al camp municipal Pampeloponnisiako, amb capacitat per a 23.588.
* Pampeloponisiako
* Kostas Davourlis

## Palmarès

* Segona divisió grega:
** 1963-64, 1968-69, 1970-71, 1981-82, 1983-84, 1986-87
* Tercera divisió grega:
** 2010-11, 2016-17

## Referències

* ↑ Patras' sports history Politis, N.G.. Sports in Patras, Tome A, The first decade 1891-1900. Patras: Achaikes Ekdoseis, 1994. ISBN 960-7164-91-1.
* ↑ The Rec.Sport.Soccer Statistics Foundation
* ↑ «Γήπεδο Παναχαϊκής "Κώστας Δαβουρλής"» (en grec). stadia.gr. [Consulta: 11 maig 2015].
* ↑ «Παμπελοποννησιακό Στάδιο». stadia.gr. [Consulta: 11 maig 2015].

## Enllaços externs

* Web oficial Arxivat 2013-02-17 at Archive.is
# Papahdilmah

Papahdilmah va ser un rei dels hitites, fill de Pusarrumas, que va viure cap al segle XVII aC. El seu nom era d'origen hatti.
El seu pare el va desheretar i va nomenar com a successor al seu gendre Labarnas I. Amb l'ajuda de diversos nobles va conspirar i es va fer amb el tron quan el seu pare va morir, i Labarnas s'hi va enfrontar i el va vèncer.

## Referències

* ↑ Bernabé, Alberto (ed.). Historia y leyes de los hititas: textos del Imperio Antiguo. Tres Cantos: Akal, 2000, p. 84. ISBN 8446011239.
# Pedro Antonio Zape

Pedro Antonio Zape (Puerto Tejada, 3 de juny de 1949) fou un futbolista colombià de la dècada de 1970.
Fou 47 cops internacional amb la selecció de Colòmbia. Participà en la Copa Amèrica de 1975 i 1979.
Pel que fa a clubs, defensà els colors de Deportivo Cali durant tota la seva carrera.

## Referències

* ↑ rsssf: Colombia record international players
* ↑ rsssf: Copa América 1975
* ↑ rsssf: Copa América 1979
* ↑ Deportivo Cali profile (castellà)
* ↑ Pedro Antonio Zape a National-Football-Teams.com (anglès)
# Pau Alguersuari i Pascual

Pau Alguersuari i Pascual (Sant Celoni, 17 de novembre de 1836 - Sabadell, 23 d'abril de 1907) fou un industrial, teòric tèxtil i inventor català.

## Biografia

Pau Alguersuari va fer els estudis primaris a Sant Celoni i, als setze anys, es va desplaçar a Barcelona per estudiar teoria de teixits. Un cop acabats els estudis, va anar a treballar a Sabadell, a la fàbrica de Feliu Torras, feina que alternà amb la docència fent de professor de teoria de teixits i, més endavant, aconseguí tirar endavant una indústria tèxtil pròpia. Però, Alguersuari, a més de ser un bon tècnic, va ser un gran inventor. Amb la mecanització de la indústria, aconseguí transformar els vells telers manuals de fusta en telers mecànics; d'ell és, també, la creació i la primera patent del teixit de ris per a tovalloles, com també l'invent d'un mecanisme de pujada i baixada dels lliços que augmentava el nombre de passades per minut i la velocitat de tissatge, conegut internacionalment com a sistema Alguersuari.
El 5 de febrer de 1918, l'ajuntament presidit per Joan Vidal i Gambús va acordar donar el nom d'Alguersuari a un carrer de la ciutat, paral·lel a la via del tren, que anava des del baixador de la rambla fins al carrer de les Tres Creus.

## Referències

* 1 2 3 Nomenclàtor. «Carrer d'Alguersuari i Pascual». Ajuntament de Sabadell. [Consulta: 23 maig 2014].
# Pau Alcover de Haro

Pau Alcover de Haro (Palma, 1901-1970) fou un advocat, fill del poeta Joan Alcover i Maspons i de Maria de Haro i Rosselló. Es va casar amb Dolors Ramis d'Aireflor Llompart. Estudià a l'Institut Balear de Palma. Va ser advocat i relator de l'Audiència de Palma. A les eleccions municipals del 12 d'abril de 1931 va ser candidat del Districte 9è de Palma per la coalició entre autonomistes i regionalistes. El 1962 va ser un dels 31 socis fundadors de l'Obra Cultural Balear. A la primera junta directiva de l'entitat, presidida per Miquel Forteza i Pinya ocupà el càrrec de vocal. Va influir en l'acostament a l'Obra Cultural de Balear de Climent Garau i Arbona i el va proposar com a president de l'entitat el 1970. El 1968 deixà en herència a aquesta entitat la casa on Joan Alcover va escriure la seva obra i morí, a més de la biblioteca i l'arxiu documental.

## Referències

* ↑ GCF. Pablo Alcover de Haro. BSAL 812-813 (1970) 278.
* ↑ «Proclamación de los candidatos regionalistas». La Almudaina, 21-03-1931.
* ↑ «Can Alcover». Obra Cultural Balear. Arxivat de l'original el 2021-06-04. [Consulta: 26 febrer 2021].
* ↑ Salom Abellán, Elvira «L’Obra Cultural Balear i l'educació: els primers cursos de llengua i literatura catalana organitzats per l'entitat (1962-1969)». Educació i Cultura: revista mallorquina de Pedagogia, Volum 24, 2013, pàg. 196,200.
* ↑ «Ha mort Climent Garau i Arbona». Diari de Balears, 29-08-2015. Arxivat de l'original el 2017-09-26 [Consulta: 11 juliol 2017].
* ↑ Martí, Tomeu «Joan Alcover (i ca seva)». Diari Balears, 25-02-2016. Arxivat de l'original el 2016-02-26 [Consulta: 26 febrer 2021].
# Pau Casadesús Castro

Pau Casadesús Castro (Vallirana, 30 d'octubre de 2003) és un futbolista català que juga com a lateral dret a l'RCD Espanyol B, cedit pel FC Andorra.

## Carrera de club

Casadesús va representar el Club Gimnàstic Manresa de juvenil, i també va començar a entrenar amb el primer equip del FC Andorra l'any 2021, un any després que s'hagués concertat un conveni de col·laboració entre els dos clubs. Va debutar com a sènior amb aquest darrer club el 30 de novembre de 2021, entrant com a substitut tardà d'Adrià Altimira en una victòria per 1-0 fora del Náxara CD, per a la Copa del Rei de la temporada.
Casadesús va debutar professionalment el 15 d'agost de 2022, substituint Carlos Martínez i marcant un gol d'últim minut en la victòria a casa per 1-0 davant el Real Oviedo; aquest també va ser el primer gol de l'Andorra en una competició professional.

## Referències

* ↑ «L'acord entre el FC Andorra i el Gimnàstic Manresa dona fruits». Andorra Difusió, 01-03-2022. [Consulta: 15 agost 2022].
* ↑ «El Andorra debuta a lo grande» (en castellà). Marca, 15-08-2022. [Consulta: 15 agost 2022].
* ↑ «Pau Casadesús, de juvenil a marcar el primer gol del Andorra en Segunda» (en castellà). Mundo Deportivo, 15-08-2022. [Consulta: 15 agost 2022].

## Enllaços externs

* Pau Casadesús Castro a BDFutbol
* Pau Casadesús Castro, Fitxa a Soccerway
# Parlament de la Mancomunitat d'Austràlia

El Parlament d'Austràlia també conegut com el Parlament del Commonwealth o Parlament de la Mancomunitat és la branca legislativa del govern d'Austràlia. El Parlament d'Austràlia és bicameral, amb característiques de la tradició de Westminster amb influències del Congrés dels Estats Units. Segons la secció primera de la constitució d'Austràlia, el Parlament té tres components: la Reina, el Senat i la Cambra de Representants. La Reina hi és representada pel governador-general.
La cambra baixa, la Cambra de Representants, està formada per 150 membres que representen els districtes coneguts com a "divisions electorals". El nombre de membres no està fixat, ans pot variar així com les fronteres dels districtes segons les redistribucions electorals realitzades periòdicament. L'últim increment es va realitzar el 2001. Cada divisió electoral elegeix un membre segons el sistema de segon torn instantani.
La cambra alta, el Senat, està formada per 76 membres: dotze membres per cada un dels estats de la federació australiana, i dos per a cada territori del continent. Els senadors s'elegeixen segons el mètode de vot proporcional. Les dues cambres es reuneixen en sales separades de la Casa del Parlament a Canberra, la capital.
# París-Roubaix 1950

La París-Roubaix 1950 fou la 48a edició de la París-Roubaix. La cursa es disputà el 9 d'abril de 1950 i fou guanyada per l'italià Fausto Coppi, que s'imposà en solitari en la meta de Roubaix.

## Classificació final

| | Ciclista | Equip | Temps |
| 1 | Fausto Coppi | Bianchi-Ursus | 6h 18' 48" |
| 2 | Maurice Diot | Mercier-Hutchinson | + 2' 45" |
| 3 | Fiorenzo Magni | Wilier-Triestina | + 5' 24" |
| 4 | Charles Coste | Peugeot | m. t. |
| 5 | Gino Sciardis | Mercier-Hutchinson | + 7' 07" |
| 6 | Pierre Molinéris | Bottecchia | + 7' 40" |
| 7 | André Declerck | Bertin | + 7' 54" |
| 8 | Georges Meunier | - | m. t. |
| 9 | Georges Claes | Garin-Wolber | m. t. |
| 10 | Marcel Kint | Mercier-Hutchinson | m. t. |

## Enllaços externs

* Web oficial
* Resultats de l'edició de 1950 a les-sports.info
* Resultats de l'edició de 1950 Arxivat 2016-04-22 a Wayback Machine. a cyclebase.nl
# Paul Henry

Paul Henry (6 de setembre de 1912 - 6 d'octubre de 1989) fou un futbolista belga.

## Selecció de Bèlgica

Va formar part de l'equip belga a la Copa del Món de 1938.

## Referències

* ↑ Player page at footballdatabase.eu
* ↑ «Player caps at the site of the URBSFA». Arxivat de l'original el 2011-05-25. [Consulta: 14 gener 2018].
# Bundesautobahn 5

La Bundesautobahn 5, abreviada com BAB 5 (També anomenada Autobahn 5, A 5 o HaFraBa), és una autopista federal que va des d'encreuament de Hattenbach (Hattenbacher Dreieck), a Hessen orient, fins a Weil am Rhein a la frontera alemanya amb la Suïssa a Basilea.